# אבטיפוס (להקה)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אבטיפוס, להקת רוק ישראלית שהתפרקה. חברי הלהקה היו: אמיר בן-דוד, אייל שכטר, שרון הולצמן, טל יניב ואסף זמיר.

## [עריכה] ביוגרפיה

הלהקה הוקמה בקריות בסוף שנות השמונים ועברה גלגולי הרכב שונים.
בגילגולה הראשון בשנת 1985, שמה של הלהקה היה "אב-טיפוס" (בשתי מילים) וחבריה היו: אייל שכטר, אסף מרוז, אמיר בן-דוד, וגיא דובדבני.
הלהקה שיחררה בשנת 1986 שיר לרדיו בשם "אין לאן לברוח" שנשמע חדשני מדי לאותה תקופה ולא זכה להצלחה.
בשנת 1990 הלהקה מתגבשת מחדש הפעם בשם "אבטיפוס" (מילה אחת), חבריה הם: אייל שכטר, אמיר בן-דוד, שרון הולצמן, טל יניב, ואיציק הלל. להיטה הראשון היה חידוש לשיר "16 מלאו לנער" של גבי שושן. כותב השיר, עלי מוהר, חיבר עבור הלהקה בית חדש לשיר.
אלבומה הראשון, "מה החזאי מבין" שיצא ב-1995 בהפקת יהודה עדר, הצליח מאוד וכלל בתוכו את הלהיטים "בוקר טוב עולם", "מועקה" ו"תשאירי לי מקום לחבק אותך" שנבחר מאוחר יותר לאחד מחמישים שירי האהבה הגדולים בעברית בספר שערך יואב קוטנר לרגל שנת החמישים למדינת ישראל. ב־1995 נבחרה אבטיפוס ללהקת השנה של גלי צה"ל ושל קול ישראל והופיעה בכל רחבי הארץ. תוך כדי הקלטת האלבום "מה החזאי מבין" מחליף את המתופף איציק הלל, המתופף אסף זימר.

ב-1997 יצא האלבום השני "איך עושים מים" שלא הצליח כמו קודמו ולא עמד בציפיותיהם של חברי הלהקה. בעקבות מה שנתפס בעיניהם ככשלון האלבום, התפרקה הלהקה.

לאבטיפוס קשר הדוק לקולנוע הישראלי. שירה "הלילה הזה" שכתב והלחין אמיר בן-דוד היה שיר הנושא של הסרט הישראלי המצליח "לילסדה". סולן הלהקה אייל שכטר שיחק במספר סרטים וסדרות טלוויזיה (כולל תפקיד ראשי בסרט "לנגד עיניים מערביות" של הבמאי יוסף פיצ'חדזה). הגיטריסט אמיר בן-דוד כתב את התסריטים ל"זהר" - סרט על חייו ומותו של הזמר זהר ארגוב - ו"צומת וולקן", סרט המתאר את קורותיה של להקת רוק ישראלית בקריות ערב מלחמת יום כיפור. בן-דוד אף זכה בפרס אופיר (האוסקר הישראלי) על פס הקול שחיבר ל"צומת וולקן".

לאחר פירוק הלהקה, שניים מחבריה-אייל שכטר ושרון הולצמן, הוציאו אלבומי סולו ב-2001. הולצמן הוציא אלבום נוסף ב-2004.

הלהקה התאחדה באופן חד פעמי בינואר 2005, במופע חגיגי לרגל צאת האלבום השני של הולצמן.בינואר 2006 התאחדה הלהקה פעם נוספת להופעת מחווה בשם "החברים של אלכס" לזכרו של חברם אלכס צ'רקיס שמת ממחלת הסרטן.

## [עריכה] אלבומים

- 1995 מה החזאי מבין
- 1997 איך עושים מים

## [עריכה] קישורים חיצוניים

- אבטיפוס (להקה), באתר E! Online, ערוץ הבידור (ישראל)

- אבטיפוס, באתר MOOMA
- האזנה לאלבומים של אבטיפוס

מקור: http://he.wikipedia.org../../../%D7%90/%D7%91/%D7%98/%D7%90%D7%91%D7%98%D7%99%D7%A4%D7%95%D7%A1_%28%D7%9C%D7%94%D7%A7%D7%94%29.html

קטגוריה: להקות ישראליות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש